หุ้นไทยปิดเช้า11มิ.ย.บวก23.86จุด
หุ้นไทยภาคเช้า 11 มิ.ย.ปิดบวก 23.86 จุดที่ 1,150.96 จุด ท่ามกลางมูลค่าซื้อขาย 13,431 ล้านบาท
11 มิ.ย. 2555

หุ้นไทยภาคเช้า 11 มิ.ย.ปิดบวก 23.86 จุดที่ 1,150.96 จุด ท่ามกลางมูลค่าซื้อขาย 13,431 ล้านบาท




หุ้นไทยปรับตัวขึ้นตามข่าวดีนอกประเทศโดยวันนี้ช่วงเช้าขึ้นมาปิดที่ 1,150.96 จุดเพิ่มขึ้น 23.86 จุดเพิ่มขึ้น 2.12%ด้วยมูลค่าการซื้อขาย 13,431 ล้านบาท ดัชนีเคลื่อนไหวระหว่าง 1,143.17-1,150.96 จุด โดยหุ้นที่ปรับตัวขึ้นส่วนใหญ่เป็นหุ้นขนาดใหญ่พื้นฐานดี ในกลุ่มพลังงานและธนาคาร
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์(บล.)กสิกรไทยให้ความเห็นว่า ข่าวดีเริ่มมาตามที่คาด สเปนขอรับความช่วยเหลือทางการเงินจากกองทุนเพื่อรักษาเสถียรภาพทางการเงินของยุโรป( EFSF )และก็ได้รับการอนุมัติถึง 1 แสนล้านยูโร 
นอกจากนี้นายบารัค โอบามา ประธานาธิบดีสหรัฐยังเรียกร้องให้ประเทศในยุโรปดำเนินความพยายามในการรับมือกับวิกฤตการเงินในภูมิภาค ทำให้เช้านี้ตลาดหุ้นทั่วโลกสดใส และมีโอกาสไปได้ต่อ จากการเก็งกำไรผลการเลือกตั้งกรีซ วันที่ 17 มิ.ย. (กรีซน่ายังคงอยู่ในยูโร) และผลการประชุมธนาคารกลางสหรัฐ( Fed)วันที่ 20 มิ.ย. (Fed อาจมีมาตรการมาทดแทน Operation twist) และปลายเดือนมีประชุมกลุ่มอียูอีก 
ทางเทคนิคหาก ดัชนีทะลุ 1,135 ก็อาจไปต่อที่1 ,156 วันนี้เลือกหุ้นบริษัททิสโก้ไฟแนนเชียลกรุ๊ป( TISCO )หากเปิดมาทะลุ 36.5 แนวต้านถัดไปอยู่ที่ 37.5 -38.0 แนวรับ 34.5 ใช้ 34.25 เป็นจุด หยุดขาดทุน 
ส่วนนักลงทุนระยะกลางที่ให้สะสมแถว 1,100จุด ก็กลับมาอยู่ใน รอดูจังหวะเข้าลงทุน รอสัญญาณสะสมรอบใหม่